van gerards vanden broeke
Het sijn come in rechte voir meye en scepen van loven inde banc
aldair aert schoeppe die ovmids vonisse van scepen brieve va
loven come en geleidt is tot den goeden katline creyts in deen
zijde ende marie wedewe henrix wilen vande broeke en geraert
hoir soen in dande van ene huyse en hove met allen sine toe
behoirte gelege inde pchie van nederlynte bijder kerken aldair
tusscen den kerchof vander selver kerken en de strate aldair en oec
bijden goeden jonck engelbrechts vand rivien soen jonck kaerle
vander rivien dair de voirs aert schoepe versocht datme hem
in sijnen beleide houden woude op dwelc de voirs marie en ger
hoir soen een aensprake deden tot den voirs goeden seggende
dat was een heylwijch vande broeke die wittige moeye was
des voirs gheerts vande broeke die de voirs goede besat als hoir
wittige erve en dair uut starf als uut hoen wittige erve en dat
boden sij te thoene en mette tc welc heylwijch ene wittigen
brueder hadde met name henric vande broeke die getruwt hadde
nae staet der heylig kerken der voirs marien en dat de voirs
gerard hoe beyder wittige soen was en dat boeden sij oec te
thoene en met den mynsten Seggende de voirs marie en
gerard hoir soen soe wair sij dat gethoone consten dat den
selve gerards dan sijn kijnsgedeelte inde voirs goede volge soude
en sculdich wae te volge dede oec noch segge dat de voirs heylwijch
sonder wittene geboirte aflivich worde wae en dat hij een vande
naeste leveden wae vande voirs goede en dat boot hij oec te thone
en met den mynsten tc met alrehande reden en thoenissen
die de voirs marie en gheert hoir soen dair toe dede segghen
en inleggen Op dwelck de voirs aert schoepe sijn verantwerden
dede met veel redene en alligacien en met thoenissen die hij
dair toe seyde en bijleide Alsoe dat ten uutdrage van desen de
partyen bij manissen smeyers van loven vande scepen van loven
gewijst worden tot hoen bethoon dair toe hen dach besceide wairt
Ende dach tot den selve te doen betheekent den dage van thoenis
comende bethoonden de voirs marie en gerart hoir soen allet